En bell lugar d'o catalán occidental que muga u mugó con l'aria aragonesoparlant u ha recibito pobladors aragoneses (Ribagorza oriental, Guadalop-Mezquín, Forcallo, Onda, Valencia Central), se i ha desembolicato una pronunciación d'a G, J xorda africata (como a ch- en aragonés), es lo que se diz apitxat (literalment "pisau"). Pocos especialistas en filolochía catalana lo consideran aragonesismo, pero lo cierto ye que en aragonés medieval ixa pronunciación ya existiba (seguntes Manuel Alvar y atros) y a repoblación d'a Valencia central, on l'aria d'apichat ye més gran, se fació con catalans y aragoneses.